APL. Joze Mourinyo va “Yunayted”da mavsumdagi ilk mag‘lubiyat. Gvardiola va “Siti” to‘xtamayapti

Angliya Premyer-Ligasining 9-turidan joy olgan ikki markaziy uchrashuv bugun — 22-oktabr kuni bo‘lib o‘tadi.

Kecha esa 7 ta bellashuv o‘z yakuniga yetdi. Ular orasida eng kutilmagan natija “Gelfarm” stadionida kuzatildi. Chempionati debyutanti “Xaddersfild” mavsumni mag‘lubiyatsiz davom ettirayotgan “Manchester Yunayted”ni qabul qilib, 2:1 hisobida zafar quchdi.

Joze Mourinyo shogirdlari bungacha Chempionlar Ligasida 100 foizlik natija qayd etib turgan, APLda esa 2 ta durangdan tashqari barcha uchrashuvni o‘z foydasiga hal qilgandi.
Manchester shahrining boshqa bir vakili “Siti” esa to‘xtash nima ekanini bilmayapti. Gvardiola jamoasi bu safar “Byornli” ustidan yirik g‘alabaga erishdi. “Shaharliklar” o‘tkazilgan 9 ta bellashuvning 5 tasida yirik g‘alabalarni qo‘lga kiritdi. Mazkur jamoadan faqatgina “Everton” futbolchilari 2-turda ochko olishni uddalagandi — 1:1.

“Byornli” esa bungacha “Chelsi” uyidan 3 ochko bilan qaytgan, “Everton”, “Tottenhem”, “Liverpul” kabi jamoalar maydonida durang o‘ynagandi. Shon Daych shogirdlari “Siti” oldida baribir ojiz qoldi.
Mamlakatning amaldagi chempioni “Chelsi” irodali g‘alabani tantana qilib, mavsumni qoniqarli boshlay olgan “Uotford” darvozasiga 4 ta gol urishning uddasidan chiqa oldi. So‘nggi bor “Chelsi” o‘z uyida “Roma”ni qabul qilib, 3:3 hisobida durang o‘ynagandi.

Angliya Premyer-Ligasi
 9-tur bellashuvlari
 20-oktabr, juma
Gollar: Glenn Myurrey, 10 (0:1). Xose Iskyerdo, 45+2 (0:2). Glenn Myurrey, 75-pen (0:3).
21-oktabr, shanba
Gollar: Pedro, 12 (1:0). Abdulay Dukure, 48+ (1:1). Roberto Pereyra, 50 (1:2). Mishi Bachuayi, 71 (2:2). Sesar Aspilikueta, 87 (3:2). Mishi Bachuayi, 95+ (4:2).
Gollar: Aaron Muy, 28 (1:0). Loran Depuatr, 33 (2:0). Markus Reshford, 78 (2:1).
Gollar: Federiko Fernandes, 25-avt (0:1). Shinji Okazaki, 49 (0:2). Alfi Mouson, 56 (1:2).
Gollar: Endryu Surman, 16 (0:1). Junior Stanislas, 18-pen (0:2). Mame Biram Diuf, 63 (1:2).
Gol: Mikel Merino, 86 (1:0).
Gollar: Serxio Aguero, 30-pen (1:0). Nikolas Otamendi, 73 (2:0). Leroy Sane, 75 (3:0).
Gol: Sofyan Bufal, 85 (1:0).
22-oktabr, yakshanba
“Everton” — “Arsenal” — 17:30
“Tottenhem” — “Liverpul” — 20:00